cyanic-selkie/wikianc huggingface dataset:
হিন্দু বর্ণ
মহাকাব্যে বর্ণ
কৃষি, গবাদিপশু পালন ও বাণিজ্য বৈশ্যদের কর্তব্য, (তাদের নিজস্ব) প্রকৃতির জন্ম; এবং সেবার সমন্বিত কর্ম হল (তাদের নিজস্ব) প্রকৃতি থেকে জন্ম নেওয়া শূদ্রদের কর্তব্য।"
বর্ণ ও জাতি
বর্ণ (পেশার উপর ভিত্তি করে তাত্ত্বিক শ্রেণীবিভাগ) এবং জাতি (বর্ণ) দুটি স্বতন্ত্র ধারণা। জাতি (সম্প্রদায়) উপমহাদেশ জুড়ে প্রচলিত হাজার হাজার অন্তঃসত্ত্বা গোষ্ঠীকে বোঝায়। জাতিকে একই গোত্রের উপর ভিত্তি করে বহিরাগত দলে বিভক্ত করা যেতে পারে। ধ্রুপদী লেখকরা খুব কমই বর্ণ ছাড়া অন্য কিছুর কথা বলেন; এমনকি ভারতবিদগণও মাঝে মাঝে দুটিকে বিভ্রান্ত করেন।
ডকল্যান্ডস লাইট রেলওয়ে
ডকল্যাণ্ডস লাইট রেলওয়ে (ডিএলআর) ১৯৮৭ সালে পূর্ব লন্ডনের পুনর্নির্মিত ডকল্যাণ্ড এলাকায় যাত্রী পরিষেবা প্রদানের জন্য একটি স্বয়ংক্রিয় লাইট মেট্রো ব্যবস্থা খোলা হয়। এটি উত্তরে স্ট্রেটফোর্ড, দক্ষিণে টেমস নদী অতিক্রম করে লুইশাম পর্যন্ত, পশ্চিমে টাওয়ার গেটওয়ে এবং লন্ডনের আর্থিক জেলা সিটি অফ লন্ডন -এর ব্যাঙ্ক এবং পূর্বের বেক্টন, লন্ডন সিটি বিমানবন্দর এবং নদীর দক্ষিণে ওলভিচ আর্সেনাল পর্যন্ত পৌঁছায়।
ট্রান্সপোর্ট ফর লন্ডন থেকে স্বীকৃত কেওলিসএমি ডকল্যাণ্ডস দ্বারা ডিএলআর পরিচালনা করা হয়, এটি পরিবহন পরিচালক কেওলিস এবং অবকাঠামো বিশেষজ্ঞ এমি পিএলসি-এর যৌথ উদ্যোগ। এটি পূর্বে সার্কেগো গ্রুপের সার্কো ডকল্যাণ্ডস সংস্থা দ্বারা ১৭ বছরেরও বেশি সময় ধরে পরিচালিত হয়েছিল।  এটি ট্রান্সপোর্ট ফর লন্ডন-এর লন্ডন রেল বিভাগের অন্তর্গত ডকল্যাণ্ড লাইট রেলওয়ে লিমিটেডের মালিকানাধীন। ২০১৭/১৮ সালে ডিএলআর ১১৯৮.৬ মিলিয়ন যাত্রী পরিবহন করেছে, পূর্ববর্তী বছরে যা ছিল ১২২.৩ মিলিয়নের নিচে। এটি বহুবার বর্ধিত করা হয়েছে এবং আরও বর্ধিত করার জন্য বিবেচনা করা হয়েছে।
নেটওয়ার্ক
৪৫ টি স্টেশনের সাথে ডকল্যাণ্ডস লাইট রেলওয়েতে ৩৮ কিলোমিটার (২৪ মাইল) ট্র্যাক রয়েছে, এই রেল ব্যবস্থায় ছয়টি শাখা রয়েছে: দক্ষিণে লিউইশাম, উত্তরে স্ট্রাটফোর্ড এবং স্ট্রাটফোর্ড ইন্টারন্যাশনাল, পূর্বের বেক্টন ও ওলউইচ আর্সেনাল এবং পশ্চিমে সেন্ট্রাল লন্ডন, ব্যাঙ্ক এবং টাওয়ার গেটওয়েতে বিভক্ত।
উত্তর, দক্ষিণ ও দক্ষিণ-পূর্ব শাখাগুলি স্ট্রাটফোর্ড, স্ট্রাটফোর্ড ইন্টারন্যাশনাল, লুইশাম এবং ওলউইচ আর্সেনাল রেল স্টেশনগুলিতে শেষ হয়। জাতীয় রেলের সাথে অন্যান্য ইন্টারচেঞ্জগুলি লাইমহাউস, গ্রীনিচ এবং ওয়েস্ট হ্যাম স্টেশনে রয়েছে, যখন ওয়েস্টার কার্ড ধারকদের জন্য শ্যাডওয়েল ডিএলআর স্টেশন ও একই নামের লন্ডন ওভারগ্রাউন্ড স্টেশন, ফেনচারার স্ট্রিট স্টেশন ও ডিএলআর-এর পশ্চিম প্রান্তীক স্টেশন টাওয়ার গেটওয়ে এবং ব্যাঙ্ক স্টেশনগুলিতে ইন্টারচেঞ্জগুলি বিদ্যমান।
লাইমহাউস এবং টাওয়ার গেটওয়েয়ের মধ্যবর্তী অংশে ডিএলআর লন্ডন, টিলবারি এবং সাউথহ্যান্ড রেলপথের সমান্তরালভাবে চলছে।
শবর দাশগুপ্ত
শবর দাশগুপ্ত বাঙালি সাহিত্যিক শীর্ষেন্দু মুখোপাধ্যায় সৃষ্ট একটি কাল্পনিক গোয়েন্দা চরিত্র। তার ঋণ উপন্যাসে প্রথম এই পুলিশ গোয়েন্দার আবির্ভাব হয়। অরিন্দম শীলের পরিচালনায় শবরকে নিয়ে এপর্যন্ত চারটি চলচ্চিত্র হয়েছে: এবার শবর (২০১৫), ঈগলের চোখ (২০১৬), আসছে আবার শবর (২০১৮), তীরন্দাজ শবর (২০২২)। চারটি চলচ্চিত্রই দর্শক-সমালোচকদের কাছে সমাদৃত হয়েছে।
চরিত্র বৈশিষ্ট্য
শবর কলকাতা পুলিশের গোয়েন্দা কর্মকর্তা, লালবাজারে অফিস হওয়ায় তাকে 'লালবাজারের গোয়েন্দা'ও বলা হয়। মাঝারি উচ্চতার হলেও সে প্রবল শক্তিশালী এবং ভয়ডরহীন। পুলিশের প্রয়োজনীয় প্রশিক্ষণ, যেমন অস্ত্রচালনা বা নিরস্ত্র যুদ্ধের দক্ষতা তার আছে। সরকারি গোয়েন্দা হওয়ায় বিভিন্ন সূত্র ও মাধ্যমে সহজে সে অনুসন্ধান করতে ও তথ্য-উপাত্ত (সুরতহাল প্রতিবেদন, অপরাধীদের খোঁজখবর) পেতে পারে। সে মূলত পুলিশী তদন্ত ও জেরার মাধ্যমে অপরাধীদেরকে আটকে দেয়। উল্লেখ্য শবর কাহিনীগুলোতে ন্যারেটিভ বা কাহিনীবর্ণনার চেয়ে সংলাপ বেশি থাকে এবং কখনোবা পুরো গল্পই সংলাপ-নির্ভর হয়। অনেক সময় তার সহকারী হিসেবে থাকে নন্দ, গল্পে জানা যায় সে জগবন্ধু ইনস্টিটিউশনের বাংলা মাধ্যমে শিক্ষিত ও ইংরেজিতে কাঁচা।
ব্যক্তিজীবনে শবর অবিবাহিত, মদ খায় না, ধূমপান করে না। লেখকের মতে বাইরে শবরের "পাথুরে চরিত্র, নির্বিকার হাবভাব এবং আবেগহীন আচরণ" দেখা গেলেও ভেতরে সে একজন সংবেদনশীল মানুষ। লেখক "ইচ্ছে করেই তাকে সব ধরনের মানুষী দুর্বলতা থেকে মুক্ত" রেখেছেন।
প্রকাশনা
শীর্ষেন্দু মুখোপাধ্যায় আনন্দবাজারের শারদীয় সংখ্যায় লেখার অনুরোধ শবর চরিত্রটি সৃষ্টি করেন। প্রথম শবর উপন্যাস ঋণ গ্রন্থাকারে বের করে আনন্দ পাবলিশার্স ১৯৯৫ সালে। পরের কয়েকটি শবর কাহিনীও তারা প্রকাশ করে, কিছু বেরোয় বিভিন্ন সাহিত্য সাময়িকীতে। আনন্দ পাবলিশার্স পরবর্তীতে শীর্ষেন্দুর অন্য দুয়েকটি রহস্যকাহিনী এবং শবরের কাহিনীগুলো একত্রে রহস্য সমগ্র শিরোনামে গ্রন্থিত করে। এতে অন্তর্ভুক্ত শবর কাহিনীগুলো হলো:
চলচ্চিত্রায়ণ
২০১৮ সালে অরিন্দম শীলেরই পরিচালনায় আরেকটি সিক্যুয়েল "আসছে আবার শবর" মুক্তি পায় ৷শীর্ষেন্দু মুখোপাধ্যায়ের 'প্রজাপতির মৃত্যু ও পুনর্জন্ম' নামের গল্প থেকে চলচ্চিত্রটি নির্মিত হয়েছে।
শীর্ষেন্দু মুখোপাধ্যায়ের ‘তীরন্দাজ’ উপন্যাস অবলম্বনে ও ক্যামেলিয়া প্রোডাকশনসের প্রযোজনায় অরিন্দম শীলের পরিচালনায় নতুন সিক্যুয়েল মুক্তি পেতে চলেছে "অন্য শবর"।
মেগা জোন
মেগা জোন  একটি ভিডিও গেম ভিত্তিক ম্যাগাজিন যা ১৯৮৯ থেকে অক্টোবর ১৯৯৫ পর্যন্ত নিয়মিত প্রকাশ হত। ম্যাগাজিনটি অস্ট্রেলিয়ার এলউড থেকে প্রকাশিত হত। প্রথমদিকে মেগা জোন ম্যাগাজিন দ্বি-মাসিক বের হত এবং নিবন্ধের বিষয়বস্তু ছিলো বহুবিধ। পরে এটিকে মাসিক হিসেবে প্রকাশ করা হয়। এর বিষয়বস্তুতেও পরিবর্তন আসে। জুন ১৯৯৩ থেকে শুধু সেগা সফটওয়ার নিয়ে নিবন্ধ বের করা হয়। ১৯৯৫ সালের অক্টোবর মাস থেকে ম্যাগাজিনটি বিভিন্ন কারণে বন্ধ হয়ে যায়। মেগা জোনের সর্বমোট ৫৬ টি সংখ্যা প্রকাশিত হয়েছিলো।
নাসির আল উমরান
নাসির সালমান আল উমরান (ناصر العمران‎, Nasser Al-Omran; জন্ম: ১৩ জুলাই ১৯৯৭; নাসির আল উমরান নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল শাবাব এবং সৌদি আরব অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।
২০১৮ সালে, নাসির সৌদি আরব অনূর্ধ্ব-২৩ দলের হয়ে সৌদি আরবের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
নাসির সালমান আল উমরান ১৯৯৭ সালের ১৩ই জুলাই তারিখে সৌদি আরবের রিয়াদে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
নাসির জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত সৌদি আরব অনূর্ধ্ব-২৩ দলে স্থান পেয়েছেন।
ন্যান ওয়েটি
ন্যান ওয়েটি হল কানাডার উত্তর ব্রিটিশ কলাম্বিয়ায় ফ্রেজার লেকের দাকেল গ্রাম থেকে স্টুয়ার্ট লেকের নাক'আলবুন গ্রাম পর্যন্ত অবস্থিত একটি প্রাচীন স্থলপথ।
এই ট্রেইলটি গ্রীস ট্রেইল নামে একটি বিশাল নেটওয়ার্কের অংশ ছিল যা দাকেলের জনগণ প্রধান বাণিজ্য, ভ্রমণ এবং যোগাযোগের লাইন হিসাবে ব্যবহার করত। ইউরোপীয় পশম বাণিজ্য দুর্গ দুটি হ্রদ ফোর্ট ফ্রেজার এবং ফোর্ট সেন্ট জেমসে যখন স্থাপিত হয় তখন এটির ব্যবহার আরও বৃদ্ধি পায়। স্টুয়ার্ট লেক থেকে, সড়কটি সাউচিয়া ক্রিককে অনুসরণ করে দক্ষিণে নান্না হ্রদ, তারপরে মারি হ্রদ, সাদারল্যান্ড হ্রদ এবং পিটকা পর্বত, যেখানে এটি পোর্টে দে ল'এনফার (হেলস গেট) পাসের মধ্য দিয়ে যায়, শেষ পর্যন্ত ফ্রেজার লেকের দাকেল গ্রামে শেষ হয়।
বর্তমানে, ফোর্ট সেন্ট জেমসের ট্রেইলহেডটি বেকার ড্রাইভের শেষে, সোচিয়া রোডের অদূরে, প্যারেন্স বিচ প্রাদেশিক পার্ক এবং সোচিয়া বে প্রাদেশিক পার্কের মধ্যে অবস্থিত। এটি ইয়েলোহেড হাইওয়ের ঠিক অদূরে নাদলেহ হুটেন ফার্স্ট নেশন রিজার্ভের কাছে শেষ হয়েছে। এটি একটি ক্লাস ৫ ট্রেইল এবং এটি শুধুমাত্র দক্ষ হাইকারদের ব্যবহার করার জন্য সুপারিশ করা হয়।
ব্রায়ান ভ্যালেন্টাইন
ব্রায়ান হার্বার্ট ভ্যালেন্টাইন (Bryan Valentine; জন্ম: ১৭ জানুয়ারি, ১৯০৮ - মৃত্যু: ২ ফেব্রুয়ারি, ১৯৮৩) কেন্টের ব্ল্যাকহিদ এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৩৩ থেকে ১৯৩৯ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে কেন্ট দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শীতা দেখিয়েছেন ব্রায়ান ভ্যালেন্টাইন।
শৈশবকাল
রেপটন স্কুল ও কেমব্রিজের পেমব্রোক কলেজে পড়াশোনা করেছিলেন ব্রায়ান ভ্যালেন্টাইন। সহজাত প্রকৃতির ক্রীড়াবিদ ছিলেন ব্রায়ান ভ্যালেন্টাইন। অধিকাংশ খেলাতেই তার দক্ষতা ছিল। রেপটনে থাকাকালে এইচ. ডব্লিউ. অস্টিনের সাথে জুটি গড়ে পাবলিক স্কুল লন টেনিসের শিরোপা লাভ করেন। কেমব্রিজের পক্ষে ফুটবল খেলায় ফরোয়ার্ডের ভূমিকায় অবতীর্ণ হয়েছিলেন। এরপর তিনি সুদক্ষ গল্ফার হন। তন্মধ্যে, ক্রিকেটের প্রতিই তিনি নিবেদিতপ্রাণ ছিলেন। রেপটন একাদশে তিন বছর খেলেন। ১৯২৫ সালে বিস্ময়কর ক্রীড়াশৈলী উপহার দিলেও শেষের বছরটি অসুস্থতা ও আঘাতের কবলে নিপতিত হতে হয়েছিল ব্রায়ান ভ্যালেন্টাইনকে।
১৯২৮ ও ১৯২৯ সালে কেমব্রিজ বিশ্ববিদ্যালয়ের পক্ষে ক্রিকেটে প্রতিনিধিত্ব করেন। এছাড়াও, ফুটবলে অংশ নিয়ে ব্লু লাভ করেন। এক বছর পরীক্ষায় ব্যস্ত থাকার পর ১৯২৮ সালে কেমব্রিজে ফ্রেশম্যানের খেলায় ৭৫ মিনিটে ১১৪ রানের ইনিংস খেলেন। ১৯২৯ সালে ব্লু লাভ করেন। তবে, ফেনার্সে অনুষ্ঠিত শেষ খেলায় তাকে রাখা হবে কি-না, তা নিশ্চিত হতে পারেননি। এম. জে. সি. অলম, আর. জে. ও. মেয়ার, সি. এস. ম্যারিয়ট, এম. ফ্যালকন ও এ. জি. ডগার্টের ন্যায় তারকা বোলারসমৃদ্ধ ফ্রি ফরেস্টার্সের বিপক্ষে ৮৫ মিনিটে ১০১ রানের দূর্দান্ত ইনিংস উপহার দেন তিনি।
কাউন্টি ক্রিকেট
কেন্টে ক্লাব দীর্ঘদিনের খেলোয়াড়ী জীবন অতিবাহিত করেন। ১৯২৭ থেকে ১৯৪৮ সময়কালে কেন্টের পক্ষে প্রথম-শ্রেণীর ইংরেজ কাউন্টি ক্রিকেটে অংশগ্রহণ করেছিলেন। দুই দশকের অধিক সময় ডানহাতি ব্যাটসম্যান ও মাঝেমধ্যে মিডিয়াম পেসারের ভূমিকায় অবতীর্ণ হতেন।
১৯২৭ সাল থেকে কেন্টের পক্ষে খেলতে শুরু করে। তবে মাঝারীমানের সফলতা পান। ১৯৩১ সালে দলে নিজ স্থান নিশ্চিত করেন। এ বছরই কেন্টের পক্ষ থেকে ক্যাপ পান। এ সময়ে তিনি প্রতিশ্রুতিশীল কাউন্টি ক্রিকেটার হিসেবে আবির্ভূত হন। ১৯৩৮ সালে ওকহামে লিচেস্টারশায়ারের বিপক্ষে ২৪২ রানের ব্যক্তিগত সর্বোচ্চ প্রথম-শ্রেণীর রান তুলেন।
১৯৩০-এর দশকে নিয়মিত অধিনায়ক পার্সি চ্যাপম্যানের অনুপস্থিতিতে মাঝে-মধ্যেই অধিনায়কের দায়িত্ব পালন করতেন। ১৯৩৭ সালে রনি ব্রায়ানের সাথে যৌথভাবে অধিনায়কত্ব করেছেন। দ্বিতীয় বিশ্বযুদ্ধে জেরি চকের জীবনাবসানের পর ১৯৪৬ থেকে ১৯৪৮ সাল পর্যন্ত ব্রায়ান ভ্যালেন্টাইন দলের নেতৃত্বে থেকেছেন। তার পূর্বে ও পরে ডেভিড ক্লার্ক অধিনায়কত্ব লাভ করেন।
টেস্ট ক্রিকেট
সাতটিমাত্র টেস্ট খেলার সুযোগ লাভ করেছিলেন ব্রায়ান ভ্যালেন্টাইন। সমগ্র খেলোয়াড়ী জীবনে মাত্র দুইটি টেস্ট সিরিজ খেলতে পেরেছিলেন। তন্মধ্যে, ১৯৩৩-৩৪ মৌসুমে ভারত গমন করেন। ঐ সফরে তিন নম্বর অবস্থানে ব্যাট হাতে মাঠে নামতেন। ১৫ ডিসেম্বর, ১৯৩৩ তারিখে ভারতের বিপক্ষে টেস্ট ক্রিকেটে অভিষেক ঘটে তার। বোম্বেতে অভিষেক ঘটা ঐ টেস্টে তিন ঘণ্টারও কম সময় নিয়ে ব্যক্তিগত সর্বোচ্চ ১৩৬ রানের মনোরম ইনিংস উপহার দিয়েছিলেন। ঐ সিরিজে দুই টেস্টে অংশ নিয়ে ১৭৯ রান তুলেছিলেন।
দক্ষিণ আফ্রিকায় ৪৫.৩৮ গড়ে রান তুলেছেন। কেপটাউনের দ্বিতীয় টেস্টে দুই ঘণ্টা ৪০ মিনিট সময় নিয়ে ১১২ রান তুলেন। সাত টেস্টে অংশগ্রহণ করলেও তার ব্যাটিং গড় বেশ ঈর্ষনীয় পর্যায়ের। নয় ইনিংসে ৬৪.৮৫ গড়ে দুইটি সেঞ্চুরি ও একটি অর্ধ-শতকের ইনিংস রয়েছে তার। সে তুলনায় প্রথম-শ্রেণীর ব্যাটিং গড় মাত্র ৩০.১৫ যা টেস্টের তুলনায় দ্বিগুণেরও কম। ৩৯৯টি প্রথম-শ্রেণীর খেলায় ১৫ সেঞ্চুরি ও ৯০টি অর্ধ-শতকের ইনিংস খেলেন।
খেলার ধরন
দৃষ্টিনন্দন স্ট্রোক, সুন্দর ইনিংস খেলা ও লেগের দিকে নিয়মিত রান তোলার জন্যে জনপ্রিয় হয়ে উঠেন। তবে, প্রতিরক্ষাব্যূহ তৈরিতে ঘাটতি লক্ষ্য করা যায়। মধ্য-ত্রিশে তিনি নিজেকে আরও সমৃদ্ধ করে নেন। বাঁকানো বলের দিকে সতর্ক দৃষ্টিপাত ঘটান ও ইংরেজ খেলোয়াড়ের ভূমিকায় আসীন হন। সমগ্র খেলোয়াড়ী জীবনে ঘণ্টা প্রতি ৫০ রানের কাছাকাছি তুলতেন বলে জানা যায়। সকল প্রথম-শ্রেণীর খেলায় অংশ নিয়ে ৩০.১৫ গড়ে ৩৫ সেঞ্চুরি সহযোগে ১৮,৩০৬ রান তুলেন।
আক্রমণধর্মী ব্যাটসম্যান হিসেবে তার যথেষ্ট সুনাম ছিল। প্রথম-শ্রেণীর ক্রিকেটে অভিজ্ঞতালব্ধ জ্ঞান নিয়ে প্রয়োজনে রক্ষণাত্মক ঢংয়েও খেলতেন তিনি। সচরাচর লেগের দিকেই তার ব্যাট সচল ছিল। কিন্তু, ঐ সময়ে ইংল্যান্ডের শক্তিশালী দল থাকায় টেস্ট অংশগ্রহণে তার সীমাবদ্ধতার সৃষ্টি করে। বোলিংয়ে কম অংশ নিতেন। তবে, মাঠে উইকেটের কাছাকাছি কিংবা কভার অঞ্চলে দক্ষতার সাথে চমৎকার ফিল্ডিং করে ক্যাচ তালুবন্দী করতেন।
বিশ্বযুদ্ধে অংশগ্রহণ
দ্বিতীয় বিশ্বযুদ্ধে সক্রিয়ভাবে অংশগ্রহণ করেছেন ব্রায়ান ভ্যালেন্টাইন। রয়্যাল ওয়েস্ট কেন্ট রেজিম্যান্টের সাথে যুক্ত ছিলেন তিনি ও উত্তর আফ্রিকায় দক্ষতার সাথে যুদ্ধকার্যে অংশগ্রহণের স্বীকৃতিস্বরূপ মিলিটারি ক্রস প্রাপক হন। যুদ্ধে মারাত্মক আঘাত পান তিনি। তাসত্ত্বেও যুদ্ধশেষে পুনরায় ক্রিকেট খেলার জগতে ফিরে আসেন।
অবসর পরবর্তীকালে ১৯৬৭ সালে কেন্ট কাউন্টি ক্রিকেট ক্লাবের সভাপতির দায়িত্ব পালন করেন। অনেকগুলো বছর ঐ ক্লাবের সাথে যুক্ত ছিলেন তিনি। ২ ফেব্রুয়ারি, ১৯৮৩ তারিখে ৭৫ বছর বয়সে কেন্টের অটফোর্ড এলাকায় ব্রায়ান ভ্যালেন্টাইনের দেহাবসান ঘটে। তার সহোদরা বোন ক্যারল ভ্যালেন্টাইন ক্যারল ভ্যালেন্টাইন ইংল্যান্ডের পক্ষে টেস্ট ক্রিকেটে অংশগ্রহণ করেছিলেন।
ওভার দ্য লিমিট
ওভার দ্য লিমিট হলো পেশাদারি কুস্তির একটি পে-পার-ভিউ ইভেন্ট। যেটি ডাব্লিউডাব্লিউই কর্তৃক আয়োজিত হয়ে থাকে। ২০১০ সালে জাজমেন্ট ডে এর স্থলে ওভার দ্য লিমিট পিপিভি প্রথম অনুষ্ঠিত হয়। ২০১৩ সালে ওভার দ্য লিমিট অক্টোবরে হওয়ার কথা থাকলেও তার জায়গায় ব্যাটেলগ্রাউন্ড পিপিভি অনুষ্ঠিত হয়। ২০১২ সালে ছিল এই পিপিভির শেষ ইভেন্ট। ওভার দ্য লিমিট পিপিভির ইতিহাসে সবগুলো ইভেন্টে মেইন ইভেন্ট করেছিলেন জন সিনা।
ইতিহাস
২০১০ সালে ডাব্লিউডাব্লিউই তাদের মে মাসের প্রতি-দর্শনে-পরিশোধমূলক অনুষ্ঠান জাজমেন্ট ডে কে সরিয়ে ওভার দ্য লিমিট নামে নতুন ইভেন্ট আয়োজন করে। প্রথম অনুষ্ঠানটি মে ২৩, ২০১০ সালে ডেট্রয়েট, মিশিগান এর জো লুইস এরেনায় অনুষ্ঠিত হয়। ওভার দ্য লিমিট ছিল একটি স্বল্পমেয়াদী ইভেন্ট। ২০১২ সালে এর সর্বশেষ ইভেন্ট অনুষ্ঠিত হয়। ২০১৩ সালের অক্টোবরে এই ইভেন্টটি আয়োজন করার কথা ছিল কিন্তু তা বাতিল করে এর বদলে ব্যাটেলগ্রাউন্ড অনুষ্ঠিত হয়। "ওভার দ্য লিমিট" নামটি হার্ডকোর ভিত্তিক রেসলিং প্রসঙ্গ করে রাখা হয়েছে। কারন প্রত্যেক বছরের মেইন ইভেন্টে একটি হার্ডকোর ম্যাচ অনুষ্ঠিত হয়েছে। ২০১০ এবং ২০১১ সালে "আই কুইট" ম্যাচ এবং ২০১২ সালে নো ডিস্কোয়ালিফিকেশন ম্যাচ
ওভার দ্য লিমিট ডাব্লিউডাব্লিউই'র প্রথম ব্র‍্যান্ড সম্প্রসারণের সময় পরিচয় করানো হয়। যেখানে রোস্টার দুইভাগে ভাগ হয়ে নির্দিষ্ট ব্র‍্যান্ডের জন্য কুস্তি করে৷ ২০১১ এবং ২০১২ এর ইভেন্টে র এবং স্ম্যাকডাউন এর কুস্তিগীররা লড়াই করেছে৷ প্রথম ব্র‍্যান্ড সম্প্রসারণ আগস্ট ২০১১ সালে শেষ হয়।
টম রিচার্ডসন
টম রিচার্ডসন (Tom Richardson; জন্ম: ১১ আগস্ট, ১৮৭০ - মৃত্যু: ২ জুলাই, ১৯১২) সারে এলাকায় বাইফ্লিটে জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। দলে তিনি মূলতঃ ফাস্ট বোলিং করতেন। ডানহাতে বোলিংয়ের পাশাপাশি নিচের সারিতে ডানহাতে ব্যাটিংয়ে অভ্যস্ত ছিলেন। প্রথম-শ্রেণীর ইংরেজ কাউন্টি ক্রিকেটে সারে দলের প্রতিনিধিত্ব করেন তিনি।
খেলোয়াড়ী জীবন
১৮৯২ সালে নিজ কাউন্টি সারে’র পক্ষে প্রথমবারের মতো খেলতে নামেন। অভিষেক মৌসুমেই এসেক্সের বিপক্ষে পনের উইকেট পেয়েছিলেন। কিন্তু ঐ মৌসুমে তিনি আর তেমন খেলা প্রদর্শন করতে পারেননি। সফরকারী অস্ট্রেলিয়ার বিপক্ষে তিনি ১১/৯৫ ও তৃতীয় টেস্টে ১০/১৫৬ লাভ করেছিলেন। ফ্রেডরিক মার্টিনের পর দ্বিতীয় ব্যক্তি হিসেবে টেস্ট অভিষেকে উভয় ইনিংসে পাঁচ-উইকেট দখল করেন। তাস্বত্ত্বেও ঐ টেস্টটি ড্রয়ে পরিণত হয়েছিল। ১৮৯৩ সালে টম রিচার্ডসন আঘাতপ্রাপ্ত হলে জন শার্পকে পুনরায় দলে অন্তর্ভুক্ত করা হয়। কিন্তু, দলে তেমন কোন ভূমিকা রাখতে পারেননি। এরপর ঐ বছর শেষে দলের বাইরে রাখা হয় জন শার্পকে।
দূরন্ত গতি ও শক্তিমত্তা প্রদর্শন করে শীর্ষ বোলার হয়েছিলেন। বছরের শুরুতে অনেকেই ধারণা করেছিলেন যে, তার বল ডেলিভারীগুলো নিক্ষেপের পর্যায়ের ছিল। ১৮৯৪ সালে তিনি ধারাবাহিকভাবে খেলা প্রদর্শন করেছিলেন। কিন্তু জুন মাসে উরুতে আঘাতপ্রাপ্তির ফলে পূর্বেকার সাফল্য ধরে রাখতে পারেননি। ১৮৯৪-৯৫ মৌসুমে অস্ট্রেলিয়া সফরে এসসিজিতে অনুষ্ঠিত প্রথম টেস্টে প্রচণ্ড গরমের মধ্যেও একই গতি নিয়ে ৫৫ ওভার বোলিং করছেন। পিচ থেকে বাড়তি সুবিধা না পেয়েও তার উদ্যমী বোলিং দলকে জয় এনে দিয়েছিল। ১৮৯৬ সালে রিচার্ডসনের বোলিংয়ে অস্ট্রেলিয়া মাত্র ৫৩ রানে অল আউট হয় ও ইংল্যান্ড জয় পায়।
২০১৪-১৫ ইংল্যান্ড ক্রিকেট দলের ওয়েস্ট ইন্ডিজ সফর
ইংল্যান্ড ক্রিকেট দল পূর্ব-নির্ধারিত সময়সূচী মোতাবেক ৬ এপ্রিল থেকে ৫ মে, ২০১৫ তারিখ পর্যন্ত ওয়েস্ট ইন্ডিজ সফর করে। স্বাগতিক ওয়েস্ট ইন্ডিজ ক্রিকেট দলের বিপক্ষে তারা তিনটি টেস্টে অংশগ্রহণ করে। এর পূর্বে দলটি সেন্ট কিটস আমন্ত্রিত একাদশের বিপক্ষে দুইটি দুই দিনের প্রস্তুতিমূলক ক্রিকেট খেলায় অংশ নিয়েছে।
১৮ মার্চ, ২০১৫ তারিখে ইংল্যান্ড দলের সদস্যদের নামের তালিকা প্রকাশ করা হয়। ২০১৫ সালের ক্রিকেট বিশ্বকাপ চলাকালে মইন আলী ও ক্রিস উকস গুরুতর আহত হওয়ায় তারা দলে অন্তর্ভুক্ত হননি। কিন্তু দ্বিতীয় টেস্টে মইন আলী পুনরায় যোগ দেন। ক্যাপবিহীন অবস্থায় আদিল রশিদ, অ্যাডাম লিথ ও মার্ক উড দলে অন্তর্ভুক্ত হয়েছেন। এছাড়াও, ২০১৩-১৪ মৌসুমের অ্যাশেজ সিরিজের পর জোনাথন ট্রট প্রথমবারের মতো দলে যোগ দিয়েছেন। প্রথম টেস্টে ৩৮৪ উইকেট দখল করে জেমস অ্যান্ডারসন ইংল্যান্ডের সর্বোচ্চ উইকেটধারীর ভূমিকায় অবতীর্ণ হন।
এ সিরিজটি ১-১ ব্যবধানে ড্র হয়। এরফলে ২০১২ সালে সফরকারী ওয়েস্ট ইন্ডিজের বিপক্ষে উইজডেন ট্রফি জয় করায় তা অদ্যাবধি নিজেদের অনুকূলে রাখে। অ্যান্টিগুয়ায় অনুষ্ঠিত ১ম টেস্টে ড্র হবার পর গ্রেনাডায় ইংল্যান্ড ৯ উইকেটে জয় পায়। কিন্তু ৩য় টেস্ট তিনদিনেই শেষ হয়। ঐ টেস্টের ২য় দিনে ১৮ উইকেটের পতন ঘটে। দ্বিতীয় ইনিংসে ইংল্যান্ড দল মাত্র ১২৩ রানে অল-আউট হলে ১৯২ রানের জয়ের লক্ষ্যমাত্রা ৫ উইকেট হাতে রেখেই অতিক্রম করে ওয়েস্ট ইন্ডিজ দল।
টাইম (পত্রিকা)
টাইম (TIME) মার্কিন যুক্তরাষ্ট্রের সংবাদভিত্তিক বহুল প্রচারিত সাময়িকীবিশেষ। সচরাচর নামটি ইংরেজি বড় অক্ষরে হয়ে থাকে। এটি মার্কিন যুক্তরাষ্ট্র থেকে প্রতি সপ্তাহে মুদ্রণাকারে প্রকাশিত হয়। মূলতঃ রাজনীতি এবং সমসাময়িক ঘটনাপ্রবাহকে ঘিরে এতে নিবন্ধ অন্তর্ভুক্ত হয়। এছাড়াও টাইম ফর কিড শিরোনামে শিশুদের উপযোগী সাময়িকী প্রকাশ করা হয়ে থাকে যাতে লম্বা আট পৃষ্ঠায় অধিক সংখ্যায় চিত্র ও ক্ষুদ্রাকৃতির নিবন্ধ রয়েছে। প্রচারসংখ্যার দিক থেকে বিশ্বের সর্ববৃহৎ সাপ্তাহিক হিসেবে বিবেচিত টাইমের পাঠকসংখ্যা ২৫ মিলিয়ন; তন্মধ্যে ২০ মিলিয়নই মার্কিনী।
১৯২৩ সাল থেকে নিয়মিতভাবে টাইম প্রকাশিত হচ্ছে। হেনরি লুসের পরিচালনায় কয়েক দশক ধরে একচ্ছত্র মুনাফা লাভ করেছে। ইউরোপ ীয় সংস্করণ টাইম ইউরোপ (সাবেক - টাইম আটলান্টিক) লন্ডন থেকে প্রকাশিত হয়ে মধ্যপ্রাচ্য, আফ্রিকা এবং ২০০৩ সালে লাতিন আমেরিকার দেশগুলোতে বিতরণ করছে। এশীয় সংস্করণ হিসেবে হংকং থেকে ’টাইম এশিয়া’ প্রকাশিত হয়। সিডনীভিত্তিক দক্ষিণ প্রশান্ত মহাসাগরীয় সংস্করণটি অস্ট্রেলিয়া, নিউজিল্যান্ড এবং প্রশান্ত মহাসাগরীয় দ্বীপপুঞ্জে পাওয়া যায়। ডিসেম্বর, ২০০৮ সালে কানাডীয় বিজ্ঞাপন সংস্করণটি বন্ধ হয়ে যায়।
ব্যবস্থাপনা সম্পাদকরূপে রিচার্ড স্টেঞ্জেল মে, ২০০৬ সাল থেকে ২০১৩ সাল পর্যন্ত দায়িত্ব পালন করেছেন।
ইতিহাস
thumb|right|৩ মার্চ, ১৯২৩ তারিখে মার্কিন যুক্তরাষ্ট্রের প্রতিনিধি সভার স্পিকার [[জোসেফ গার্নি ক্যানন|জোসেফ জি. ক্যাননকে ঘিরে প্রথম সংখ্যা প্রচ্ছদচিত্র।]] ব্রিটন হেডেন এবং হেনরি রবিনসন লুস কর্তৃক টাইম সাময়িকী প্রকাশিত হয় ১৯২৩ সালে। এর ফলে এটি মার্কিন যুক্তরাষ্ট্রের প্রথম সাপ্তাহিক সংবাদপত্র সাময়িকী হিসেবে মর্যাদা পায়। এ দু’জন ইয়েল ডেইলি নিউজে যথাক্রমে সভাপতি এবং ব্যবস্থাপনা সম্পাদকের দায়িত্ব পালন করেছিলেন। তাঁরা এটিকে ’ফ্যাক্টস’ বা ঘটনা নামে আখ্যায়িত করেছেন। দূর্দান্ত সাহসের পরিচয় দিয়ে ব্যস্ত ব্যক্তিরা যাতে এক ঘণ্টার মধ্যে পড়তে পারে তার ব্যবস্থা করেন। পরবর্তীতে এর নাম পরিবর্তিত করে টাইম রাখা হয় এবং স্লোগান হিসেবে ’টাইম সাথে রাখুন -- এটি সংক্ষিপ্ত’ ব্যবহার করেন। অনেক দশক ধরে প্রচ্ছদে একজন ব্যক্তির চিত্রধারণ করা হয়েছে। ৩ মার্চ, ১৯২৩ তারিখে মার্কিন যুক্তরাষ্ট্রের প্রতিনিধি সভার অবসরপ্রাপ্ত স্পিকার জোসেফ জি. ক্যাননকে প্রথমবারের মতো প্রকাশিত হয়। পুনরায় ২৮ ফেব্রুয়ারি, ১৯৩৮ সালে সাময়িকীর পঞ্চদশ বার্ষিকীতে ১ম সংখ্যাকে তুলে ধরা হয়। ১৯২৯ সালে ব্রিটন হেডেন মারা যান। এরপর থেকে হেনরি লুস টাইমের নিয়ন্ত্রণভার গ্রহণ করে ১৯৬৪ সাল পর্যন্ত এর সম্পাদকীয় দায়িত্ব পালন করেন। টাইমের উত্তোরণের পর রয় এডওয়ার্ড লার্সেন প্রচার সম্পাদক থেকে মহাব্যবস্থাপক হন ও দীর্ঘদিন সভাপতির দায়িত্বে ছিলেন।
বিশেষ সংস্করণ
টাইম বর্ষসেরা ব্যক্তিত্ব টাইমের ইতিহাসে সর্বাপেক্ষা গুরুত্বপূর্ণ সংখ্যা হিসেবে বিবেচিত। এর মাধ্যমে এক ধরনের আন্তর্জাতিক স্বীকৃতি দেয়া হয় যা সাময়িকীটির বর্ষশেষ সংখ্যায় বৎসরের গুরুত্বপূর্ণ এবং আলোচিত ব্যক্তিত্বের তালিকা প্রকাশ করে। ঐ সংখ্যায় এক বা একাধিক ব্যক্তি, দল, মতবাদ কিংবা বিষয়কে ঘিরে প্রতিবেদন কিংবা জীবন-বৃত্তান্ত তুলে ধরা হয়। সবচেয়ে ভাল কিংবা সবচেয়ে মন্দ ......... কাজ করেছেন যা বছরের আলোচিত ঘটনা হিসেবে স্বীকৃত ও সমগ্র বিশ্বে প্রভাব বিস্তার করেছে - বলে সাময়িকীটি ঐ সংখ্যায় সাংবার্ষিকভিত্তিতে তুলে ধরে। ১৯২৭ সাল থেকে বর্ষসেরা ব্যক্তিত্বের সংখ্যা প্রবর্তিত হয়। মার্কিন যুক্তরাষ্ট্রের চার্লস লিন্ডবার্গ সর্বপ্রথম এ স্বীকৃতি লাভ করেন। অ্যাডলফ হিটলার, ফ্রাঙ্কলিন ডি. রুজভেল্ট, জোসেফ স্টালিনের ন্যায় ব্যক্তিবর্গ অতীতে বর্ষসেরা ব্যক্তিত্বে মনোনীত হয়েছিলেন।
বিতর্কিত ভূমিকা
১০ সেপ্টেম্বর, ২০০৭ সালে ইন্দোনেশিয়ার সুপ্রীম কোর্ট সাবেক প্রেসিডেন্ট সুহার্তোকে ১ ট্রিলিয়ন রূপিয়া ক্ষতিপূরণ বাবদ প্রদানের জন্য টাইম এশিয়ার বিপক্ষে রায় দেয়। ১৯৯৯ সালের একটি নিবন্ধে সুহার্তো অবৈধপন্থায় অর্থ বিদেশে স্থানান্তর করছেন বলে মুদ্রিত হয়েছিল।
কাবাব
কাবাব হল মধ্যপ্রাচ্যের রান্না থেকে আসা বিভিন্ন রকম রান্না করা মাংসের পদ। এই খাবারের বিভিন্ন ধরন বিশ্বজুড়ে জনপ্রিয়।
বেশিরভাগ ইংরেজিতে বার্তালাপকারী দেশসমূহতে কাবাব সাধারণত আন্তর্জাতিকভাবে শিক কাবাব বা শাশলিক নামে পরিচিত, যদিও উত্তর আমেরিকার বাইরে কাবাব বলতে বোঝায় পথ চলতি খাবার বা ডোনার কাবাব বা এর বিভিন্ন বৈচিত্র্য। মধ্যপ্রাচ্য, এশিয়ার অন্যান্য অঞ্চল এবং মুসলিম বিশ্বের ভাষায়, কাবাব হল বিভিন্ন ধরনের পোড়ানো মাংসের খাবারগুলির মধ্যে একটি। মধ্যপ্রাচ্যের কাবাব থেকে প্রাপ্ত কিছু খাবারের স্থানীয় ভাষায় বিভিন্ন নাম থাকতে পারে, যেমন চৈনিক চুয়ান।
ইতিহাস
মধ্যপ্রাচ্যে হোমিনিন প্রজাতি দ্বারা আগুনের ব্যবহার করে রান্নার প্রমাণ ৭৯০,০০০ বছর আগেও পাওয়া গেছে, এবং কমপক্ষে ২৫০,০০০ বছর আগেকার প্রাগৈতিহাসিক আখা, মাটির উনুন এবং প্রাণীদের পোড়া হাড় ইউরোপ এবং মধ্য প্রাচ্য থেকে পাওয়া গেছে। আকরোতিরির মিনোয়ান বসতি খনন করে আগুনের ওপর শিক রাখার জন্য পাথর পাওয়া গেছে, যেগুলি খ্রিস্টপূর্ব ১৭শ শতকের আগে ব্যবহার হয়েছে। প্রাচীনকালে, হোমারের লেখা ইলিয়াড (১.৪৬৫) থেকে স্পিট (একটি লম্বা কঠিন দণ্ড, যা খাদ্য ধরে রাখতে ব্যবহৃত হয়)য়ে (ὀβελός),  রেখে মাংস পোড়ানোর কথা পাওয়া গেছে।প্রাচীন ভারতীয় রচনা  মহাভারতেও  স্পিটে এ পোড়ানো মাংসের কথা পাওয়া গেছে।
তবে, ইংরেজিতে,  কাবাব  বা  শিশ কাবাব  বলতে কখনও কখনও একটি রন্ধনসম্পর্কীয় শব্দ হিসাবে ব্যবহার হয়, যেটি কোনও শিকের উপরে ছোট ছোট মাংস রান্না করাকে বোঝায়,  কাবাব  মূলত পারস্য এবং তুরস্কের মধ্যযুগীয় রান্নাঘরে তৈরি মাংসের বিভিন্ন খাবারগুলির সাথে সম্পর্কিত। যদিও শব্দটির উৎস প্রাচীনকালের সঙ্গে সম্পর্কিত, তুর্কিরা একে জনপ্রিয় করে তুলেছিল, যেগুলি লোহার শিকে রান্না করা হত, তবে স্টু, মাংসের বল এবং অন্যান্য ধরনেও রান্না হত। মুসলিম প্রভাবের সাথে সমান্তরাল ভাবে এই খাবারটি বিশ্বজুড়ে ছড়িয়ে পড়েছে। মরক্কো ভ্রমণকারী ইবন বতুতার মতে, দিল্লি সুলতানির সময় (১২০৬-১৫২৬) রাজবাড়িতে কাবাব পরিবেশিত হত, এমনকি সাধারণ মানুষেরাও প্রাতঃরাশে নানের সাথে এটি উপভোগ করত। কাবাবের রন্ধন প্রণালী স্থানীয় রান্নার শৈলী এবং অভিনবত্বের সাথে গৃহীত হয়েছে এবং সংহত করা হয়েছে। এখনকার সর্বব্যাপী পথচলতি খাবার ডোনার কাবাব থেকে শুরু করে, সুতি কাবাব ও শিশ কাবাবের বিভিন্ন প্রকরণ পর্যন্ত, যেমন দক্ষিণ পূর্ব এশিয়া এর সাটায়।
right|thumb|বিভিন্ন ধরনের ইরানি শিক কাবাব
ডাইনামিক প্রোগ্রামিং
ডাইনামিক প্রোগ্রামিং হল কম্পিউটারে প্রোগ্রাম লিখার এবং গাণিতিক নিখুঁতীকরণের একটি পদ্ধতি। রিচার্ড বেলম্যান ১৯৬০ এর দশকে এই পদ্ধতিটি উদ্ভাবন করেন এবং বর্তমানে অনেকসংখ্যক কর্মক্ষেত্র, অ্যারোস্পেস প্রকৌশল হতে অর্থনীতি তে এটি ব্যবহৃত হচ্ছে। উভয় প্রসঙ্গে একটি জটিল সমস্যাকে সহজতর এবং ক্ষুদ্রতর সমস্যায় ভাগ করে পুনরাবৃত্তিয় (রিকার্সিভ) ভাবে সমাধান করাকে এটি নির্দেশ করে। যদিও কিছু বাছাইকরণ (ডিসিশন) সমস্যা এ পদ্ধতিতে বিভাজন সম্ভব নয়, যে বাছাইগুলো সময়ের একাধিক বিন্দুতে  অবস্থান করে সেগুলিকে পুনরাবৃত্তভাবে ভাগ করা সম্ভব। অনুরূপভাবে কম্পিউটার বিজ্ঞানে, যদি একটি বড় সমস্যাকে ছোট ছোট সমস্যায় বিভক্ত করে সবগুলোকে পুনরাবৃত্তভাবে সমাধানের মাধ্যমে পুরো সমস্যাটির সন্তোষজনকভাবে সমাধান করা সম্ভব, তাহলে এটির অপ্টিমাল সাবস্ট্রাকচার বৈশিষ্ট রয়েছে বলে ধরে নেয়া যায়।
যদি উপ-সমস্যাগুলিকে পুনরাবৃত্তিয়ভাবে বৃহৎ সমস্যার মধ্যে আবদ্ধ করা যায় যাতে করে ডাইনামিক প্রোগ্রামিং এর পদ্ধতিগুলি এর ওপর প্রয়োগযোগ্য হয়, তাহলে বৃহত্তর সমস্যার মান ও ক্ষুদ্রতর সমস্যাগুলির মানের মাঝে একটি সম্পর্ক রয়েছে বলে ধরে নেয়া যেতে পারে। গাণিতিক অপ্টিমাইযেশন বিদ্যায় এই সম্পর্ককে বলা হয় বেলম্যান সমীকরণ।
গাণিতিক অপ্টিমাইজেশান
গাণিতিক অপ্টিমাইজেশানের পরিভাষায়, ডাইনামিক প্রোগ্রামিং এর সাহায্যে সাধারণত বোঝানো হয়, কোন একটি বৃহৎ বিষয়ে সিদ্ধান্ত গ্রহণকে সময়ের সাথে সাথে ভেঙে একাধিক ছোট ছোট সিদ্ধান্ত গ্রহণের পদক্ষেপে বিভক্ত করার প্রক্রিয়া। মনে করি, মূল্যমান ফাংশনের একটি অনুক্রম V1, V2, ..., Vn এবং সময় i=1 হতে n পর্যন্ত সিস্টেমের অবস্থা নির্দেশকারী y কে উক্ত অনুক্রম আর্গুমেন্ট হিসেবে গ্রহণ করে। n সময়ে y অবস্থার প্রাপ্ত মানের দ্বারা Vn(y) কে সংজ্ঞায়িত করা হয়।
নিয়ন্ত্রণ তত্ত্ব
এই সমস্যার সমাধান হল, একটি সন্তোষজনক নিয়ন্ত্রণ বিধি অথবা বিধান এর ব্যবস্থা করা, যা একটি সন্তোষজনক আবক্রপথ এবং উন্নততর ক্ষতি-ফাংশন J^{\ast}এর সৃষ্টি করে। শেষোক্ত ফাংশন ডাইনামিক প্রোগ্রামিং এর মৌলিক সমীকরণ মেনে চলে:
একটি আংশিক ব্যবকলনীয় সমীকরণ যেটি হ্যামিল্টন – জ্যাকোবি – বেলম্যান সমীকরণ হিসেবে পরিচিত যেখানে এবং. t, \mathbf{x}, এবং অজ্ঞাতনামা ফাংশন এর সাপেক্ষে \mathbf{u}এর লঘুকরণ করে প্রাপ্ত ফলাফল হ্যামিল্টন – জ্যাকোবি – বেলম্যান সমীকরণে প্রতিস্থাপন করে আংশিক ব্যবকলনীয় সমীকরণটির সমাধান সীমানা শর্ত হতে পাওয়া যেতে পারে। কার্যক্ষেত্রে, এর জন্য সাধারণত সংখ্যাগত কৌশলের প্রয়োজন পড়ে যাতে করে নিখুঁত অপ্টিমাইজেশন সম্পর্কের বিযুক্ত (ডিসক্রিট) আসন্নায়ন (অপ্টিমাইজেশন) সম্ভবপর হয়। বিকল্পভাবে, এই চলমান প্রক্রিয়াটিকে একটি বিযুক্ত ব্যবস্থার মাধ্যমে অনুমান করা সম্ভব, যা হ্যামিল্টন – জ্যাকোবি – বেলম্যান সমীকরণে প্রাপ্ত অবস্থার সাথে সামঞ্জস্যপূর্ণ একটি পুনরাবৃত্তিয় সম্পর্কের সৃষ্টি করে:
যেখানে k-তম ধাপে nটি সমভাবে বিস্তৃত বিযুক্ত সময় অন্তরে, \hat{f}এবং \hat{g}যথাক্রমে f and \mathbf{g}এর বিযুক্ত অনুুমানকে নির্দেশ করে। এই ফাংশনাল সমীকরণকে বেলম্যান সমীকরণ বলা হয়ে থাকে, যেটি সমাধান করে অনুকূলকরণ (অপ্টিমাইজেশান) সমীকরণের বিযুক্ত অনুমানের নিখুঁত একটি সমাধান পাওয়া সম্ভব। ডান|থাম্ব|200x200পিক্সেল|চিত্র ১. অপ্টিমাল সাবস্ট্রাকচার বৈশিষ্ট ব্যবহার করে গ্রাফের মধ্যে স্বল্পতম দুরত্ব বের করা;একেকটি সরলরেখা এখানে একটি করে এজ (edge) নির্দেশ করছে;দুটি বিন্দুর মাঝে স্বল্পতম দুরত্ব বক্ররেখার মাধ্যমে প্রদর্শিত হয়েছে (যে কোন দুই প্রান্তবিন্দুর মাঝে অন্য পথ থাকতে পারে যাদের দেখানো হয়নি); গাঢ় রেখার মাধ্যমে শুরু হতে শেষ পর্যন্ত ক্ষুদ্রতম দুরত্ব দেখানো হয়েছে।
অর্থনৈতিক উদাহরণ: রামজের সন্তোষজনক সঞ্চয়ের সমস্যা
অর্থনীতিতে, সাধারণভাবে লক্ষ্য হচ্ছে কোন ডাইনামিক সামাজিক কল্যান ফাংশনের সর্বাধিকরণ (লঘিষ্ঠকরণের পরিবর্তে)। রামজের সমস্যায়, এই ফাংশনটি ব্যয়ের সাথে উপযোগের একটি সম্পর্ক স্থাপন করে। ঢিলেঢালাভাবে বলতে গেলে, পরিকল্পনাকারীকে সমসাময়িক ব্যয় এবং ভবিষ্যত ব্যয়ের মাঝে একটি ভারসাম্য সৃষ্টি করতে হয় (বিনিয়োগের মূলধন যেটি উৎপাদনে ব্যবহৃত হয় তার মাধ্যমে) যেটি অন্তর্বর্তীকালীন বিকল্প নামে পরিচিত। ভবিষ্যত ব্যয় একটি নির্দিষ্ট হারে ছাড়প্রাপ্ত হয়। মূলধনের রুপান্তরের একটি বিযুক্ত অনুমান নিচের সমীকরণের সাহায্যে দেয়া যায়:
যেখানে c ব্যয়, k পুঁজি, এবং f একটি উৎপাদন ফাংশন যেটি ইনাদার শর্তসমূহকে পূরণ করে। একটি মূলধন k_{0} > 0 ধরে নেয়া হয়।
২০২০ পাকিস্তান ক্রিকেট দলের ইংল্যান্ড সফর
পাকিস্তান ক্রিকেট দল দুইটি টেস্ট ক্রিকেট এবং তিনটি টুয়েন্টি২০ আন্তর্জাতিক খেলার জন্য ইংল্যান্ড সফর করে, যা জুলাই থেকে সেপ্টেম্বর ২০২০-এ অনুষ্ঠিত হয়।
আবদুল্লাহ আল মামুন
প্রাথমিক জীবন
আব্দুল্লাহ আল মামুন ১৯৪২ সালের ১৩ই জুলাই জামালপুরে আমলা পাড়ায় জন্ম গ্রহণ করেন। আব্দুল্লাহ আল মামুনের পৈতৃক নিবাস শেরপুরের শ্রীবরদী উপজেলার কাকিলাকুড়া ইউনিয়নের মলামারি গ্রামে।        তার পিতা অধ্যক্ষ আব্দুল কুদ্দুস এবং মাতা ফাতেমা খাতুন। তিনি ১৯৬৪ সালে ঢাকা বিশ্ববিদ্যালয় থেকে ইতিহাস বিষয়ে এম এ পাস করেন। আব্দুল্লাহ আল মামুন তার পেশাগত জীবন শুরু করেন বাংলাদেশ টেলিভিশনে প্রযোজক হিসেবে। পরবর্তীকালে পরিচালক, ফিল্ম ও ভিডিও ইউনিট (১৯৬৬-১৯৯১), মহাপরিচালক, শিল্পকলা একাডেমী (২০০১) হিসেবে দায়িত্ব পালন করেন।
অসংখ্য নাটক রচনায় যেমন নিজের প্রতিভা আর শক্তির পরিচয় দিয়েছেন আব্দুল্লাহ আল মামুন, তেমনি নিজের অপরিমেয় ক্ষমতার প্রমাণ রেখেছেন তার নির্দেশনায় ও অভিনয়েও৷ তার রচিত উল্লেখযোগ্য নাটকগুলোর মধ্যে রয়েছে 'সুবচন নির্বাসনে', 'এখন দুঃসময়', 'সেনাপতি', 'এখনও ক্রীতদাস', 'কোকিলারা', 'দ্যাশের মানুষ', 'মেরাজ ফকিরের মা', 'মেহেরজান আরেকবার' ইত্যাদি৷ নাট্যসংগঠন থিয়েটার-এর তিনি প্রতিষ্ঠাতা সদস্য ছিলেন তিনি। নাটকের সঙ্গে সঙ্গে নির্মাণ করেছেন চলচ্চিত্র, টিভি সিরিয়াল। শহীদুল্লাহ কায়সারের উপন্যাস 'সংশপ্তক' নিয়ে ধারাবাহিক নাটকের পরিচালক ও প্রযোজক হিসেবে তিনি পান প্রবাদপ্রতিম খ্যাতি। তার নির্মিত চলচ্চিত্রের মধ্যে রয়েছে 'সারেং বৌ' (১৯৭৮), 'শখী তুমি কার', 'এখনই সময়', 'জোয়ারভাটা', 'শেষ বিকেলের মেয়ে। তার পরিচালিত সর্বশেষ চলচ্চিত্র দুই বেয়াইয়ের কীর্তি''।
নাটক
আবদুল্লাহ আল মামুন যুদ্ধবিরোধী চেতনায় উদ্বুদ্ধ হয়ে ‘শপথ’ নামে নাটক রচনা করেন ১৯৬৪ সালে। তিনি এ নাটকটি রচনা করেন মূলত বিশ্ববিদ্যালয় সংস্কৃতি সংসদের জন্য। প্রসঙ্গত উল্লেখ করা দরকার যে, মামুন ‘শপথ’ রচনার আগে ‘নিয়তির পরিহাস’, ‘বিন্দু বিন্দু রং’ শীর্ষক দুটো মৌলিক নাটক ছাড়া ক্রিস্টোফার মার্লোর ‘ডক্টর ফস্টাস’ বাংলায় অনুবাদ করেছিলেন। এছাড়াও তিনি নাট্যনিরীক্ষা করতে গিয়ে ‘ঋতুরাজ’ শীর্ষক এক কাব্যনাটক রচনা করেছিলেন।
উপন্যাস
তাঁর লিখিত উপন্যাস গুলো হচ্ছে -
পুরস্কার ও সম্মাননা
আব্দুল্লাহ আল মামুন শিল্প ও সাহিত্যে অবদানের জন্য অসংখ্য পুরস্কারে ভূষিত হয়েছেন৷ তাদের মধ্যে অন্যতম হচ্ছে
মৃত্যু
দীর্ঘ রোগভোগের পর ২১শে আগস্ট, ২০০৮ তারিখে ঢাকার বারডেম হাসপাতালে শেষ নিঃশ্বাস ফেলেছেন নাট্যামোদী মানুষের প্রিয় এই ব্যক্তি। তার বয়স হয়েছিল ৬৫ বছর।
মোদান (উপজাতি)
মোদান (Modan) হল একটি কুর্দি উপজাতি যা মূলত তুরস্কের আঙ্কারা প্রদেশের হায়মানার আশেপাশে বসবাস করে। উপজাতিটি ১১৮২ সালের দিকে হাইমানার কাছাকাছি বসতি স্থাপন করে, এই অঞ্চলের প্রথম কুর্দি উপজাতি হয়ে ওঠে। উত্তর ইরানের মজানদারন প্রদেশেও এই উপজাতির সদস্যদের পাওয়া যায়।
ক্রীড়া তত্ত্ব
ক্রীড়া তত্ত্ব ফলিত গণিত এবং অর্থশাস্ত্রের একটি শাখা। এই শাস্ত্রে এমন সমস্ত পরিস্থিতির অধ্যয়ন করা হয় যেখানে একাধিক "খেলোয়াড়" তাদের মুনাফা বর্ধিত করার জন্য সিদ্ধান্ত গ্রহণ করেন। ক্রীড়া তত্ত্ব সামাজিক পরিস্থিতিতে সিদ্ধান্তগ্রহণকারীদের সাথে কারক বা এজেণ্টদের মিথষ্ক্রিয়ার একটি লৌকিক মডেল দান করে। ক্রীড়া তত্ত্ব সাধারণ অপটিমাইজেশন দৃষ্টিভঙ্গিকে নব্য-ধ্রুপদী অর্থশাস্ত্রে সম্প্রসারিত করেছে। থাম্ব|কমপ্লেক্স সিস্টেম গেম থিউরির ক্ষেত্র বাস্তব রূপ লাভ করে ১৯৪৪ সালে জন ভন নিউম্যান এবং অসকার মরজেনস্টার্ন এর ক্লাসিক থিউরি অফ গেমস এণ্ড ইকনোমিক বিহ্যাভিয়ার প্রকাশিত হবার পর। এর উন্নতির পিছনে আরএএনডি করপোরেশন গুরুত্বপূর্ণ অবদান রেখেছে এবং যেখানে এটি নিউক্লিয়ার স্ট্র্যাটেজির বর্ণনায় ব্যবহৃত হয়।
কিছু গেম তাত্ত্বিক বিশ্লেষণে ডিসিশন তত্ত্বের সাথে এর সাদৃশ্য খুঁজে পাওয়া গেলেও এই তত্ত্ব এমন পরিস্থিতির মূল্যায়ন করে যেখানে খেলোয়াড়রা অংশ নেন। গেম তত্ত্বকে কার্যালয়ে ও অর্গানাইজেশনে প্রয়োগ করাকে কখনো কখনো গেমিং দি সিস্টেম বলে আখ্যায়িত করা হয়। এর নেতিবাচক দিক রয়েছে এবং সাধারণত কপট আচরণ হিসেবেও বিবেচিত হয়। আটজন ক্রীড়া তত্ত্ববিদ অর্থনীতিতে নোবেল পৃরষ্কার লাভ করেন, তাছাড়া জন স্মিথ (John Maynard Smith) প্রাণীবিজ্ঞানে ক্রীড়া তত্বের প্রয়োগের জন্য ক্র্যাফোর্ড পুরস্কার লাভ করেন।
মেঘা ওলুয়া
মেঘা ওলুয়া (বৈজ্ঞানিক নাম:Coilia ramcarati) (Ramcarat grenader anchovy) হচ্ছে Coilia গণের একটি স্বাদুপানির মাছ।
বর্ণনা
দেহ চাপা, খুব লম্বা এবং ক্রমান্বয়ে সরু ও লম্বা হয়ে লেজ পর্যন্ত প্রসারিত। মুখ প্রায় অনুভূমিক বা কিছুটা তির্যক এবং চিরটি বড়।
বিস্তৃতি
ভারত মহাসাগর, গাঙ্গের বদ্বীপ এবং বঙ্গোপসাগর।
অ আ
অ আ (అ ఆ) হলো ২০১৬ সালের একটি ভারতীয় তেলুগু ভাষার প্রণয়ধর্মী পারিবারিক নাট্য চলচ্চিত্র, যা রচনা ও পরিচালনা করেছেন ত্রিবিক্রম শ্রীনিবাস। হরিকা অ্যান্ড হাসিন ক্রিয়েশনস-এর অধীনে এস. রাধা কৃষ্ণ প্রযোজিত চলচ্চিত্রটিতে কেন্দ্রীয় চরিত্রে অভিনয় করেছেন নিথিন, সামান্থা, এবং অনুপমা পরমেশ্বরন। এছাড়াও পার্শ্ব চরিত্রে অভিনয় করেছেন অনন্যা, রাও রমেশ, শ্রীনিবাস আভাসারলা, নরেশ, নাদিয়া, জয়প্রকাশ এবং ঈশ্বরী রাও।
রাজ: রিবুট
রাজ: রিবুট হলো ২০১৬ সালের একটি ভারতীয় চলচ্চিত্র। এটি লিখেছেন এবং পরিচালনা করেছেন বিক্রম ভাট। এই ছবির প্রধান চরিত্রে অভিনয় করেছেন ইমরান হাশমি এবং কৃতি খারবান্দা। এটি রাজের চতুর্থ ছবি।
রাজ: রিবুট ২০১৬ সালের ১৬ সেপ্টেম্বর মুক্তি পাবার জন্য তৈরি করা হয়েছে। ২০১৬ সালের জানুয়ারীতে এই ছবির প্রথম শুটিং করা হয়।
সঙ্গীত
এই চলচ্চিত্রের গানগুলো পরিচালনা করেছেন জিৎ গাঙ্গুলী। তার সাথে দুই ভাই সঙ্গীত হালদিপুর এবং সিদ্ধার্থ হালদিপুর-ও পরিচালনা করেছেন। এই ছবির প্রথম গান "সাউন্ড অফ রাজ" ২০১৬ সালের ৫ জুলাই ইউটিউবে প্রকাশিত হয়।  এই গানটি জুবিন নাউটিয়ালের পক্ষ হতে পুরাতন হরর ছায়াছবির গা ছমছমে সুরের ঐতিহ্যের প্রতি সম্মাননা।  এই ছবির সম্পূর্ণ অ্যালবাম ২০১৬ সালের ১৯ আগস্ট প্রকাশিত হয়।
সূরা মায়িদাহ
সূরা আল মায়িদাহ (আরবি ভাষায়: سورة المائدة) মুসলমানদের ধর্মীয় গ্রন্থ কুরআনের ৫ নম্বর সূরা, এর আয়াত সংখ্যা ১২০টি এবং এর রূকুর সংখ্যা ১৬টি। সূরাটি মদিনায় অবতীর্ণ হয়েছে।
নাযিলের সময়-কাল
হুদাইবিয়ার সন্ধির পর ৬ হিজরীর শেষের দিকে অথবা ৭ হিজরীর প্রথম দিকে এ সূরাটি নাযিল হয়। সূরায় আলোচ্য বিষয় থেকে একথা সুস্পষ্ট হয় এবং হাদীসের বিভিন্ন বর্ণনাও এর সত্যতা প্রমাণ করে। ষষ্ঠ হিজরীর যিলকদ মাসের ঘটনা। চৌদ্দশ, মুসলমানকে সাথে নিয়ে নবী মুহাম্মাদ উমরাহ সম্পন্ন করার জন্য মক্কায় উপস্থিত হয়েছেন। কিন্তু কুরাইশ কাফেররা শক্রতার বশবর্তী হয়ে আরবের প্রাচীনতম ধর্মীঁয় ঐতিহ্যের সম্পূর্ণ বিরুদ্ধাচরণ করে তাকে উমরাহ করতে দিল না। অনেক তর্ক বিতর্ক ও বাদানুবাদের পর তারা এতটুকু মেনে নিল যে, আগামী বছর আপনারা আল্লাহর ঘর যিয়ারত করার জন্য্য আসতে পারেন। এ সময় একদিকে মুসলমানদেরকে কাবাঘর যিয়ারত করার উদ্দেশ্যে সফর করার নিয়ম কানুন বাতলে দেবার প্রয়োজন ছিল, যাতে পরবর্তী বছর পূর্ণ ইসলামী শান শওকতের সাথে উমরাহর সফর করা যায় এবং অন্য দিকে তাদেরকে এ মর্মে ভালভাবে তাকীদ করারও প্রয়োজন ছিল যে, কাফের শক্র দল তাদের উমরাহ করতে না দিয়ে যে বাড়াবাড়ি করেছে তার জবাবে তারা নিজেরা অগ্রবর্তী হয়ে যেন আবার কাফেরদের ওপর কোন অন্যায় বাড়াবাড়ি ও জুলুম না করে বসে। কারণ অনেক কাফের গোত্রকে হজ্জ সফরের জন্য মুসলিম অধিকারভুক্ত এলাকার মধ্য দিয়ে যাওয়া আসা করতে হতো। মুসলমানদেরকে যেভাবে কাবা যিয়ারত করতে দেয়া হয়নি সেভাবে তারাও এ ক্ষেত্রে জোর পূর্বক এসব কাফের গোত্রের কাবা যিয়ারতের পথ বন্ধ করে দিতে পারতো। এ সূরার শুরুতে ভূমিকাস্বরূপ যে ভাষণটির অবতারণা করা হয়েছে সেখানে এ প্রসংগই আলোচিত হয়েছে। সামনের দিকে তের রুকূতে আবার এ প্রসংগটি উত্থাপিত হয়েছে। এ থেকে প্রমাণ হয় যে, প্রথম রুকূ থেকে নিয়ে চৌদ্দ রুকূ পর্যন্ত একই ভাষণের ধারাবাহিকতা চলছে। এ ছাড়াও এ সূরার মধ্যে আর যে সমস্ত বিষয়বস্তু আমরা পাই তা সবই একই সময়কার বলে মনে হয়
বর্ণনার ধারাবাহিকতা দেখে মনে হয় এ সমগ্র সূরাটি একটি মাত্র ভাষণের অন্তরভুক্ত এবং সম্ভবত এটি একই সংঙ্গে নাযিল হয়েছে। আবার এর কোন কোন আয়াত পরবর্তীকালে পৃথক পৃথকভাবে নাযিল হতেও পারে এবং বিষয়বস্তুর একাত্মতার কারণে সেগুলোকে এ সূরার বিভিন্ন স্থানে জায়গা মতো জুড়ে দেয়া হয়েছে। কিন্তু বর্ণনার ধারাবাহিকতার মধ্যে কোথাও সামান্যতম শূন্যতাও অনুভূত হয় না। ফলে একে দুটি বা তিনটি ভাষণের সমষ্টি মনে করার কোন অবকাশ নেই।
নাযিলের উপলক্ষ
আল ইমরান ও আন নিসা সূরা দুটি যে যুগে নাযিল হয় সে যুগ থেকে এ সূরাটির নাযিলের যুগে পৌঁছতে বিরাজমান পরিবেশ ও পরিস্থিতিতে অনেক বড় রকমের পরিবর্তন সূচিত হয়েছিল। উহুদের যুদ্ধের বিপর্যয় যেখানে মদীনার নিকটতম পরিবেশও মুসলমানদের জন্য বিপদসংকুল করে তুলেছিল। সেখানে এখন সম্পূর্ণ ভিন্নতর পরিস্থিতির উদ্ভব হয়েছে। আরবে ইসলাম এখন একটি অজেয় ও অপ্রতিরোধ্য শক্তিতে পরিণত হয়েছে। ইসলামী রাষ্ট্র একদিকে নজ্‌দ থেকে সিরিয়া সীমান্ত এবং অন্যদিকে লোহিত সাগর থেকে মক্কার নিকট এলাকা পর্যন্ত বিস্তার লাভ করেছে। উহুদে মুসলমানরা যে আঘাত পেয়েছিল তা তাদের হিম্মত ও সাহসকে দমিত এবং মনোবলকে নিস্তেজ করার পরিবর্তে তাদের সংকল্প ও কর্মোন্মদনার জন্য চাবুকের কাজ করেছিল। তারা আহত সিংহের মতো গর্জে ওঠে এবং তিন বছরের মধ্যে সমগ্র পরিস্থিতি পাল্টে দেয়। তাদের ক্রমাগত প্রচেষ্টা, সংগ্রাম ও আত্মদানের ফলে মদীনার চারদিকে দেড়শ, দুশ, মাইলের মধ্যে সমস্ত বিরোধী গোত্রের শক্তির দর্প চূর্ণ হয়ে গিয়েছিল। মদীনার ওপর সবসময় যে ইহুদি বিপদ শকুনির মতো ডানা বিস্তার করে রেখেছিল তার অশুভ পাঁয়তারার অবসান ঘটেছিল চিরকালের জন্য। আর হিজাযের অন্যান্য যেসব জায়গায় ইহুদি জনবসতি ছিল সেসব এলাকা মদীনার ইসলামী শাসনের অধীনে এসে গিয়েছিল। ইসলামের শক্তিকে দমন করার জন্য কুরাইশরা সর্বশেষ প্রচেষ্টা চালিয়েছিল খন্দকের যুদ্ধে। এতেও তারা শোচনীয়ভাবে ব্যর্থ হয়। এরপর আরববাসীদের মনে এ ব্যাপারে আর কোন সন্দেহই রইলো না যে, ইসলামের ও আন্দোলনকে খতম করার সাধ্য দুনিয়ার আর কোন শক্তির নেই। ইসলাম এখন আর নিছক একটি আকীদা-বিশ্বাস ও আদর্শের পর্যায় সীমিত নয়। নিছক মন ও মস্তিষ্কের ওপরই তার রাজত্ব প্রতিষ্ঠিত নয়। বরং ইসলাম এখন একটি পরাক্রান্ত রাষ্ট্রীয় শক্তিতে পরিণত হয়েছে এবং রাষ্ট্রের সীমানায় বসবাসকারী সমস্ত অধিবাসীর জীবনের ওপর তার কর্তৃত্ব ও প্রতিপত্তি প্রতিষ্ঠিত। এখন মুসলমানরা এতটা শক্তির অধিকারী যে, যে চিন্তা ও ভাবধারার ওপর তারা ঈমান এনেছিল সে অনুযায়ী স্বাধীনভাবে নিজেদের জীবনকে গড়ে তোলার এবং সে চিন্তা ও ভাবধারা ছাড়া অন্য কোন আকীদা-বিশ্বাস, ভাবধারা, কর্মনীতি অথবা আইন-বিধানকে নিজেদের জীবন ক্ষেত্রে অনুপ্রবেশ করতে না দেয়ার পূর্ণ ইখতিয়ার তারা লাভ করেছিল।
তাছাড়া এ কয়েক বছরের মধ্যে ইসলামী মূলনীতি ও দৃষ্টিভংগী অনুযায়ী মুসলমানদের নিজস্ব একটি কৃষ্টি ও সংস্কৃতিও গড়ে উঠেছিল। এ সংস্কৃতি জীবনের যাবতীয় বিস্তারিত বিষয়ে অন্যদের থেকে আলাদা একটি স্বতন্ত্র ভাবমূর্তির অধিকারী ছিল। নৈতিকতা, স্বভাব-চরিত্র, আচার-আচরণ, জীবন যাপন প্রণালী, সামাজিক রীতিনীতি ইত্যাদি যাবতীয় ক্ষেত্রে মুসলমানরা এখন অমুসলিমদের থেকে সম্পূর্ণ আলাদা। ইসলামী রাষ্ট্রের সমস্ত মুসলিম অধ্যুসিত জনপদে মসজিদ ও জামায়াতে সাথে নামায পড়ার ব্যবস্থাপনা প্রতিষ্ঠিত। প্রত্যেক জনবসতিতে ও প্রত্যেক গোত্রে একজন ইমাম নিযুক্ত রয়েছে। ইসলামের দেওয়ানী ও ফৌজদারী আইন-কানুন অনেকটা বিস্তারিত আকারে প্রণীত হয়ে গেছে এবং মুসলমানদের নিজস্ব আদালতের মাধ্যমে সর্বত্র গেগুলো প্রবর্তিত হচ্ছে। লেনদেন ও কেনা –বেচা ব্যবসায় বাণিজ্যের পুরাতন রীতি ও নিয়ম রহিত তৈরি হয়ে গেছে। বিয়ে ও তালাকের আইন, শরয়ী পরদা ও অনুমতি নিয়ে অন্যের গৃহে প্রবেশের বিধান এবং যিনা ও মিথ্যা অপবাদের শাস্তি বিধান জারি হয়ে গেছে। এর ফলে মুসলমানদের সমাজ জীবন একটি বিশেষ ছাঁচে গড়ে উঠতে শুরু করেছে। মুসলমানদের ওঠা, বসা, কথাবার্তা, পানাহার, পোশাক-পরিচ্ছদ এবং জীবন যাপন ও বসবাস করার পদ্ধতিও একটি স্বতন্ত্র বৈশিষ্টে সমুজ্জল হয়ে উঠেছে। এভাবে ইসলামী জীবন একটি পূর্ণাঙ্গ রূপ লাভ করার এবং মুসলমানদের একটি স্বতন্ত্র সংস্কৃতি ও তামাদ্দুন গড়ে ওঠার পর, তারা যে আবার কোন দিন অমুসলিম সমাজের সাথে মিলে একাত্ম হয়ে যেতে পারে। তেমনটি আশা করা তৎকালীন অমুসলিম বিশ্বের পক্ষে আর সম্ভবপর ছিল না।
হোদায়বিয়ার চুক্তি সম্পাদিত হবার পূর্ব পর্যন্ত মুসলমানদের পথে একটি বড় প্রতিবন্ধক ছিল এই যে, কুরাইশ কাফেরদের সাথে তাদের ক্রমাগত যুদ্ধ, সংঘর্ষ ও সংঘাত লেগেই ছিল। নিজেদের ইসলামী দাওয়াতে সীমানা বৃদ্ধি ও এর পরিসর প্রশস্ত করার জন্য অবকাশই তারা পাইনি। হোদাইবিয়ার বাহ্যিক পরাজয় ও প্রকৃত বিজয় এ বাধা দূর করে দিয়েছিল। এর ফলে কেবল নিজেদের রাষ্ট্রীয় সীমায়ই তারা শান্তিপূর্ণ পরিবেশ ফিরে পায়নি এবং আশপাশের বিভিন্ন এলাকায় ইসলামের দাওয়াত বিস্তৃত করার সুযোগ এবং অবকাশও লাভ করেছিল। নবী সাল্লাল্লাহু আলাইহি ওয়া সাল্লাম এ কাজটিরই উদ্ধোধন করলেন ইরান, রোম, মিসর ও আরবের বাদশাহ ও রাষ্ট্র প্রধানদের কাছে পত্র লেখার মাধ্যমে। এ সাথে ইসলাম প্রচারকবৃন্দ মানুষকে আল্লাহর দীনের দিকে আহবান জানাবার জন্য বিভিন্ন গোত্র এ কওমের মধ্যে ছড়িয়ে পড়লেন।
আলোচ্য বিষয়সমূহ
নিম্নলিখিত তিনটি বড় বড় বিষয় এ সূরাটির অন্তর্ভুক্তঃ
দেহ রাহওয়াদ জেলা
দেহ রাহওয়োদ দক্ষিণ আফগানিস্তানের ওরুজগন প্রদেশের একটি জেলা। জেলাটি প্রধান আসন হিসাবে শহরটি পরিচালিত হয়ে থাকে। দেহ রাহওয়াদ হেলমান্দ নদীর পাশে অবস্থিত। জেলার প্রধান জাতিগত সম্প্রদায় হচ্ছে পশতুন। এছাড়াও নুরজাই এবং পপুলজাই উপজাতিও রয়েছে।
নিরাপত্তা ও রাজনীতি
সরকার একটি জেলা রাজ্যপাল, পুলিশ প্রধান, আদালত, লাইন বিভাগ, এবং তিন জেলা সুরা অন্তর্ভুক্ত:
এছাড়াও ২০০৯ সালের ১৭ ডিসেম্বর তারিখে, আরেকটি আত্মঘাতী বোমা হামলা চালানো হয়, কিন্তু জেলা সদর দফতরের ভেতরে প্রবেশ করে হামলা চালানোর চেষ্টা ব্যর্থ হয়ে যায়।
জেরাল্ড অ্যাশ
জেরাল্ড অ্যাশ একজন মার্কিন তড়িৎ প্রকৌশলী।
জীবনী
অ্যাশ ১৯৪২ সালের ১ অগাস্ট নিউ জার্সির প্যাটারসনে জন্মগ্রহণ করেন। তিনি রুটজার্স বিশ্ববিদ্যালয় থেকে ১৯৬৪ সালে ব্যাচেলর অব সায়েন্স ডিগ্র অর্জন করেন। ১৯৭২ সালে বেল ল্যাবসে যোগদান করেন এবং ১৯৭৬ সালে রাউটিং স্টাডিজ গ্রুপের সুপারভাইজর হন। তিনি ক্যালিফোর্নিয়া ইনস্টিটিউট অব টেকনোলজি থেকে ১৯৬৫ সালে মাস্টার অব সায়েন্স এবং ১৯৬৯ সালে পিএইচডি ডিগ্রি অর্জন করেন। তিনি ১৯৮৯ সালে আইইইই আলেক্সান্ডার গ্রাহাম বেল মেডেল লাভ করেন।
লিফ এবং লিফথ্রাসির
thumb|লরেঞ্জ ফ্লোরিচ অঙ্কিত লিফথ্রাসির এবং লিফের চিত্র (১৮৯৫)। নোর্স পুরান মতে, লিফ (পুরাতন নোর্স পুরানের স্ত্রীবাচক বিশেষ্য লাইফ, দেহের জীবনের সমরূপ)   এবং লিফথ্রাসির (পুরাতন নোর্স পুরান মতে লিফ এবং থ্রাসির নামক পুরুষবাচক বিশেষ্যের নাম। লেক্সিকন পয়েটিকামের মতে এই নামের অর্থ "Livæ amator, vitæ amans, vitæ cupidus", "লিফের প্রেমিক, জীবনের প্রেমিক, জিবনোদ্দীপনা") —পুরুষ এবং স্ত্রী ক্রমানুসারে— হল দুইজন মানুষ যারা র‍্যাগ্নারকের ঘটনায় রক্ষা পেয়েছিল একটি কাঠের ভিতরে লুকিয়ে যার নাম ছিল হডমিমিস হল্ট এবং যখন আগুন নিভে গেল, তারাই পৃথিবীকে পুনরায় মানবসমৃদ্ধ ও উর্বর করে তুললো। পয়েটিক এডাতে, 'যা ১৩শতকে উদ্ধার করা হয়েছিল এবং এডা কাব্যে যা ১৩ শতকে স্নোরি স্টারলুস্ন কর্তৃক লিখিত হয়েছিল লিফ এবং লিফথ্রাসিরের নাম উল্লেখিত হয়েছে। নাম দুটির অন্তর্নিহিত অর্থ এবং উৎস সম্পর্কে বিভিন্ন মতবাদ এবং ধারণা প্রচলিত রয়েছে।
প্রত্যয়ন
ভাফ্রুনিস্মল (Vafþrúðnismál) কবিতানুসারে, যা পয়েটিক এডা হতে প্রাপ্ত, দেবতা ওডিন জতুন ভাথ্রুনির (jötunn Vafþrúðnir) কাছে জানতে চান যে মানবজাতির মধ্যে কে বেঁচে থাকবে যখন পৃথিবীর ধ্বংসের শীতকাল ফিম্বুল্ভেতর (Fimbulvetr) আসবে। জবাবে ভাথ্রুনির জানান যে লিফ এবং লিফথ্রাসির, যারা হডমিমিস কাঠের ভিতর আশ্রয় নিবে। তারা ভোরের শিশিরকে খাদ্য হিসেবে গ্রহণ করবে এবং তাদের মাধ্যমে মানব প্রজাতির বিস্তার ঘটবে।
গাইলাফানিং নামক এডা কাব্যের বইয়ের ৫৩ অধ্যায়ে হাই গাংলেরিকে (Gangleri) বলেন (রাজা জিলফির ছদ্মবেশে)  যে লিফ এবং লিফথ্রাসির নামক দুজন মানুষ হডমিমিসের ভিতরে লুকিয়ে থাকবে সুরটের আগুনের সময় (Surt's fire) এবং এই মানুষের মাধ্যমেই পৃথিবীতে মানব জাতির বিস্তার ঘটবে এবং পৃথিবী পুনরায় বাসযোগ্য হয়ে উঠবে।
মতবাদ
রুডলফ সিমেক মতবাদ দেন যে লিফ এং লিফথ্রাসিরের বেঁচে যাওয়া হচ্ছে এদিক এসাটোলজি মতে মানবোদ্ভববিদ্যারি একটি দ্বিত্ব। সিমেক আরও বলেন হোডমিমিস হল। আসলে কাঠ বা বনকে নয় বরং পৃথিবী বৃক্ষ Yggdrasill-কে বুঝিয়েছে। তাই, মানব জাতির জন্ম যে গাছের শাখা থেকে (Askr, Embla) র‌্যানার্কের পর পুনরায় দেখানো হয়েছে। সিমেক বলেন, জার্মান অঞ্চলগুলোতে (Germanic regions) মানবজাতির জন্ম গাছ থেকে তা অনেক পুরান ধারণা। সিমেক আরও দেখান, ব্যাভারিয়ান পুরানেও গাছের ভিতরে এক মেষচারকের জীবনযাপন দেখানো হয়েছে যার বংশধরেরা পরে পৃথিবীকে জনবহুল করে এক মরনঘাতি প্লেগের পর।
আড় তরঙ্গ
(১) আড় তরঙ্গ বা অণুপ্রস্থ তরঙ্গ এবং (২) দীঘল তরঙ্গ বা অণুদৈর্ঘ্য তরঙ্গ
যে তরঙ্গ মাধ্যমের কণাগুলোর কম্পনের দিকের সাথে সমকোণে অগ্রসর হয় সেটাই আড় তরঙ্গ/অণুপ্রস্থ তরঙ্গ (Transverse wave)। পানি, আলো, তাপ, বেতার ইত্যাদির তরঙ্গ অণুপ্রস্থ তরঙ্গ।
এটি কোন মাধ্যমে তরঙ্গচূড়া ও তরঙ্গখাঁজ উৎপন্ন করে সঞ্চালিত হয়। একটি তরঙ্গচূড়া থেকে পরবর্তি তরঙ্গচূড়া পর্যন্ত দুরত্বকে এর তরঙ্গ দৈর্ঘ্য বলে। আবার একটি তরঙ্গখাঁজ থেকে পরবর্তী তরঙ্গখাঁজ পর্যন্ত দুরত্বকে এর তরঙ্গ দৈর্ঘ্য বলে। এ ধরনের তরঙ্গে সমাবর্তন ঘটে।
সমবর্তন প্রমাণ করে আলো একটি আড়তরঙ্গ।
উত্পন্ন শিয়ার স্ট্রেসের কারণে সাধারণত স্থিতিস্থাপক কঠিন পদার্থে অনুপ্রস্থ তরঙ্গ দেখা দেয়; এই ক্ষেত্রে দোলনগুলি হল কঠিন কণাগুলির স্থানচ্যুতি তাদের শিথিল অবস্থান থেকে দূরে, তরঙ্গের প্রচারের জন্য লম্ব দিকগুলিতে। এই স্থানচ্যুতিগুলি উপাদানটির স্থানীয় শিয়ার বিকৃতির সাথে মিলে যায়। তাই এই প্রকৃতির একটি তির্যক তরঙ্গকে শিয়ার ওয়েভ বলা হয়। যেহেতু তরল বিশ্রামে থাকা অবস্থায় শিয়ার ফোর্সকে প্রতিহত করতে পারে না, তাই তরলের বাল্কের অভ্যন্তরে অনুপ্রস্থ তরঙ্গের বিস্তার সম্ভব নয়। সিসমোলজিতে শিয়ার ওয়েভকে সেকেন্ডারি ওয়েভ বা এস-ওয়েভও বলা হয়।
চুন (খনিজ)
চুন হল ক্যালসিয়াম যুক্ত একটি অজৈব উপাদান, যার মধ্যে কার্বনেটসমূহ, অক্সাইডসমূহ ও হাইড্রোক্সাইডসমূহের প্রাধান্য রয়েছে। সরাসরি চুন হল ক্ষারকীয় পদার্থ যা ক্যালসিয়াম অক্সাইড (সংকেত CaO) বা ক্যালসিয়াম হাইড্রোঅক্সাইড। ৮২৫০ সে. তাপ প্রয়োগে রাসায়নিক বিক্রিয়ার ফলে ক্যালসিয়াম কার্বনেট হতে ক্যালসিয়াম অক্সাইড বা কুইকলাইম (Quick lime) উৎপাদিত হয়। কুইক লাইম আবার পানি সংযোজন বিক্রিয়ার মাধ্যমে হাইড্রেটেড লাইমে (Hydrated lime) পরিণত হয়। শুষ্ক অবস্থায় এটি সাধারণত সাদা বর্ণের গুড়াজাতীয় পদার্থ। বাড়িঘরে চুনাকরণ, প্লাস্টার এবং ব্লিচিং পাউডার তৈরি ছাড়াও এই চুন কৃষিক্ষেতে কৃষিজমির অম্লত্ব হ্রাস এবং খাবার পানির অস্থায়ী ক্ষারত্ব দূরীকরণে ব্যবহূত হয়। অজৈব ক্যালসিয়াম কার্বনেট ছাড়া বিভিন্ন প্রকার ঝিনুকের খোলস হতেও চুন উৎপাদিত হয়। এক্ষেত্রে চুন উৎপাদনের নিমিত্তে ঝিনুকের খোলস সংগ্রহ করে সেগুলোকে পোড়ানো হয়। গুণগত দিক বিচারে জৈবউৎস হতে উৎপাদিত চুন অধিক মানসম্পন্ন। আমাদের দেশের অনেক মানুষ বিশেষ করে বয়স্কদের মাঝে পানের সাথে এই চুন ব্যবহারের প্রচলন রয়েছে।মাই নাম আদি
কারাগা সম্প্রদায়
কারাগা রাশিয়ার কোরিয়াকদের একটি ভৌগোলিক উপগোষ্ঠী। তারা কামচাটকা উপদ্বীপে প্রধানত কোরিয়াক স্বায়ত্তশাসিত অঞ্চলে বসবাস করে।
সিঙ্গুয়া নদী
সিঙ্গুয়া নদী বাংলাদেশের উত্তর-পূর্বাঞ্চলের কিশোরগঞ্জ জেলার একটি নদী। নদীটির দৈর্ঘ্য ৫৩ কিলোমিটার, গড় প্রস্থ ৯৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সিঙ্গুয়া নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৮১।
দশা (তরঙ্গ)
তরঙ্গ সঞ্চালনকারী কোনো কণার যে কোনো মুহূর্তে গতির সম্যক অবস্থাকে তার দশা(Phase) বলা হয়। এখানে গতির সম্যক অবস্থা অর্থ হলো একটি নির্দিষ্ট মুহূর্তে কণাটির সরণ, বেগ, ত্বরণ ইত্যাদি। একই বেগে গতিশীল দুটি কণার সরণ যদি একই দিকে হয়, তাহলে বলা যায় কণা দুটি সমদশা সম্পন্ন। একে গ্রিক বর্ণ ফাই (\varphi) দিয়ে প্রকাশ করা হয়।
ইয়ুলিয়ান নাগেলসমান
ইয়ুলিয়ান নাগেলসমান (Julian Nagelsmann; জন্ম: ২৩ জুলাই ১৯৮৭) হলেন একজন জার্মান পেশাদার ফুটবল খেলোয়াড় এবং ম্যানেজার। তিনি বর্তমানে জার্মান পেশাদার ফুটবল লীগের শীর্ষ স্তর বুন্দেসলিগার ক্লাব বায়ার্ন মিউনিখ ম্যানেজারের দায়িত্ব পালন করছেন। তিনি তার খেলোয়াড়ি জীবনে একজন রক্ষণভাগের খেলোয়াড় হিসেবে খেলেছেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেলেছেন।
জার্মান ফুটবল ক্লাব আউগসবুর্গের যুব পর্যায়ের হয়ে খেলার মাধ্যমে নাগেলসমান ফুটবল জগতে প্রবেশ করেন এবং পরবর্তীতে ১৮৬০ মিউনিখের হয়ে খেলার মাধ্যমে ফুটবল খেলায় বিকশিত হয়েছেন। ২০০৬–০৭ মৌসুমে, ১৮৬০ মিউনিখ ২-এ অন্তর্ভুক্ত হওয়ার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন। তিনি টিএসভি ১৮৬০ মিউনিখ ২-এর হয়ে মাত্র ১ মৌসুম অতিবাহিত করার পর, তিনি আউগসবুর্গ ২-এ যোগদান করেন, যেখানে তিনি ১ মৌসুম অতিবাহিত করার পর তিনি অবসর গ্রহণ করেছেন। ইনজুরির কারণে খুবই অল্প সময় খেলোয়াড়ি জীবন স্থায়ী হওয়ার নাগেলসমান ফুটবল খেলা হতে খেলোয়াড় হিসেবে অবসর গ্রহণ করেছেন।
খেলোয়াড়ি জীবনের ইতি টানার পর ২০১৩ সালে নাগেলসমান ১৮৯৯ হফেনহাইম অনূর্ধ্ব-১৯-এর ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন, যেখানে তিনি ম্যানেজার হিসেবে তার প্রথম মৌসুমেই বুন্দেসলিগা অনূর্ধ্ব-১৯ শিরোপা জয়লাভ করেছেন। ১৮৯৯ হফেনহাইম অনূর্ধ্ব-১৯-এ ৩ মৌসুমের জন্য ম্যানেজারের দায়িত্ব পালন করার পর তিনি ১৮৯৯ হফেনহাইমে ম্যানেজার হিসেবে যোগদান করেন; এর মাধ্যমে তিনি বুন্দেসলিগার ইতিহাসে সর্বকনিষ্ঠ ম্যানেজারে পরিণত হয়েছেন। তিনি হফেনহাইমের হয়ে ম্যানেজার হিসেবে ৩ মৌসুম দায়িত্ব পালন করেছেন। ২০১৯ সালের জুলাই মাসে, রালফ রাংনিকের প্রস্থানের পর তিনি আরবি লাইপৎসিশের ম্যানেজার হিসেবে নিযুক্ত হয়েছেন।
ব্যক্তিগতভাবে, নাগেলসমান বেশ কিছু পুরস্কার জয়লাভ করেছেন, যার মধ্যে ২০১৭ সালে বর্ষসেরা জার্মান ফুটবল ম্যানেজারের পুরস্কার জয় অন্যতম। অন্যদিকে, ম্যানেজার হিসেবে, তিনি ৩টি শিরোপা জয়লাভ করেছেন, যার মধ্যে সবগুলো ১৮৯৯ হফেনহাইম অনূর্ধ্ব-১৯-এর হয়ে জয়লাভ করেছেন।
কোরীয় স্থাপত্য
থাম্ব|258x258px|1868 সালে নির্মিত গেয়ংবকগুং প্রাসাদের গুঞ্জিওংজিওন হলঘর কোরীয় স্থাপত্য বলতে একটি স্থাপত্য শৈলীকে বোঝায় যা কোরিয়ায় কয়েক শতাব্দী ধরে গড়ে উঠেছে। কোরিয়ার ইতিহাস এর সর্বাংশে, বিভিন্ন রাজত্ব এবং রাজবংশগুলি বৌদ্ধধর্ম এবং কোরিয়ান কনফুসিয়ানিজমের প্রভাবে স্থাপত্যের একটি অনন্য শৈলী তৈরি করেছে।
অন্যান্য কোরিয়ান শিল্পকলার মতো কোরিয়ান স্থাপত্য তার প্রাকৃতিক প্রবণতা, সরলতা, আকৃতির অর্থনীতি এবং চরমতা পরিহারের দ্বারা আলাদা করা হয়।
সাধারন গুনাবলি
কোরিয়ান স্থাপত্যে, ভবনগুলি উল্লম্ব এবং অনুভূমিকভাবে গঠন করা হয়। একটি নির্মাণ সাধারণত একটি পাথরের সাবফাউন্ডেশন থেকে টাইলস দ্বারা আচ্ছাদিত একটি বাঁকা ছাদে উঠে, যা একটি কনসোল কাঠামো দ্বারা ধারণ করে এবং পোস্টগুলিতে সমর্থিত হয়; দেয়াল মাটি (অ্যাডোব/রৌদ্রপক্ব ইষ্টক) দিয়ে তৈরি বা কখনও কখনও সম্পূর্ণ অস্থাবর কাঠের দরজা দিয়ে তৈরি। স্থাপত্যটি কান ইউনিট অনুসারে তৈরি করা হয়েছে, দুটি পোস্টের মধ্যে দূরত্ব (প্রায় ৩.৭ মিটার), এবং এমনভাবে ডিজাইন করা হয়েছে যাতে "ভিতরে" এবং "বাইরের" মধ্যে সর্বদা একটি ক্রান্তিকালীন স্থান থাকে।
কনসোল, বা বন্ধনী কাঠামো, একটি নির্দিষ্ট স্থাপত্য উপাদান যা সময় পরিবর্তনের সঙ্গে সঙ্গে বিভিন্ন উপায়ে নকশা করা হয়েছে। যদিও গোগুরিও রাজ্যের অধীনে (৩৭ খ্রিস্টপূর্বাব্দ – ৬৬৮ খ্রিস্টাব্দ)- পিয়ংইয়ং-এর প্রাসাদগুলিতে সাধারণ বন্ধনী ব্যবস্থা ব্যবহৃত হয়েছে, উদাহরণস্বরূপ- একটি বাঁকানো সংস্করণ, শুধুমাত্র বিল্ডিংয়ের কলামের মাথায় স্থাপন করা বন্ধনী সহ, যা প্রথম দিকে গোরিও (কোরিও) রাজবংশ (৯১৮-১৩৯২) দ্বারা বিস্তৃত করা হয়েছিল। ইয়েংজুতে বুসেওক মন্দিরের অমিতা হল একটি ভাল উদাহরণ। পরবর্তীতে (মাঝামাঝি কোরিও পিরিয়ড থেকে জোসেন রাজবংশের প্রথম দিকে), মঙ্গোলিয়ান ইউয়ান রাজবংশের সময় (১২৭৯ - ১৩৬৮) এই সিস্টেমে ট্রান্সভার্স অনুভূমিক বিমগুলিতেও কনসোলগুলি স্থাপন করা হয়েছিল। সিউলের নামদাইমুন গেট নামদাইমুন, কোরিয়ার প্রথম জাতীয় ধন, সম্ভবত এই ধরনের কাঠামোর সবচেয়ে প্রতীকী উদাহরণ।
জোসেন যুগের মাঝামাঝি সময়ে, ডানার মতো বন্ধনী আকারে আবির্ভূত হয়েছিল (একটি উদাহরণ হল জংমিও, সিউলের ইয়ংনিয়ংজন হলঘর), যা কিছু লেখকের মতে বারবার বহিরাগত আক্রমণের ফলে উপদ্বীপের দুর্বল অর্থনৈতিক পরিস্থিতির জন্য আরও উপযুক্ত। শুধুমাত্র প্রাসাদ বা কখনও কখনও মন্দিরের মতো গুরুত্বপূর্ণ ভবনগুলিতে (উদাহরণস্বরূপ টংডোসা) মাল্টিক্লাস্টার বন্ধনী এখনও ব্যবহৃত হত। কোরিয়ান কনফুসিয়ানিজম আরও শান্ত এবং সহজ সমাধানের দিকে পরিচালিত করেছিল।
প্রাগৈতিহাসিক স্থাপত্য
প্যালিওলিথিক যুগে কোরীয় উপদ্বীপের প্রথম বাসিন্দারা গুহা, পাথরের আশ্রয়স্থল এবং বহনযোগ্য আশ্রয়স্থল ব্যবহার করত। একটি পোর্টেবল আশ্রয়ের অবশেষ ৩০,০০০ খ্রিস্টপূর্বাব্দে দক্ষিণ চুংচেং প্রদেশের সিওকজাং-রি সাইটে খনন করা হয়েছিল। পিট-হাউস স্থাপত্যের প্রাচীনতম উদাহরণ জেউলমুন মৃৎশিল্পের যুগের। প্রারম্ভিক পিট-হাউসগুলিতে প্রাথমিক বৈশিষ্ট্য যেমন চুলা, স্টোরেজ পিট এবং কাজ ও ঘুমানোর জায়গা ছিল।
লগ হাউসগুলি একটির উপরে একটি অনুভূমিকভাবে লগগুলি রেখে তৈরি করা হয়েছিল। লগ্নির মধ্যবর্তী স্থানগুলো বাতাসকে আটকানোর জন্য কাদামাটি দিয়ে ভরা ছিল। গ্যাংওন-ডো প্রদেশের মতো পাহাড়ি এলাকায় এখনও অনুরূপ ঘর পাওয়া যায়।